钦定古今图书集成/明伦汇编/闺媛典/第307卷 > 皇清四十 > 羊一麒妻李氏
## 钦定古今图书集成/明伦汇编/闺媛典/第307卷 > 皇清四十 > 羊一麒妻李氏

按《金谿县志》：“李氏，诸生羊一麒妻。性聪敏，幼喜读《列女传》诸书，端庄靓好，娴于礼数。及归，一麒屡以力学相勖。姑性甚严，未尝获咎。逾年，夫以弱疾死，氏欲以身殉，姑泣曰：‘我一子早亡，汝又继之，茕茕此躬，将谁依耶’？氏大恸而止，遂苦节终。事闻，旌表。”